CELEX: 32012D0824
Language: lt
Date: 1355875200000
Title: 2012/824/ES, Euratomas: 2012 m. gruodžio 19 d. Komisijos įgyvendinimo sprendimas, kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2012) 9572)

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/68
            
         KOMISIJOS ĮGYVENDINIMO SPRENDIMAS
   2012 m. gruodžio 19 d.
   kuriuo iš dalies keičiamas Sprendimas 90/176/Euratomas, EEB, kuriuo Prancūzijai leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti
   (pranešta dokumentu Nr. C(2012) 9572)
   (Tekstas autentiškas tik prancūzų kalba)
   (2012/824/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
   kadangi:
   
               (1)
            
            
               pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 370 straipsnį valstybės narės, kurios 1978 m. sausio 1 d. apmokestino X priedo A dalyje išvardytus sandorius, tuos sandorius gali ir toliau apmokestinti; į šiuos sandorius būtina atsižvelgti nustatant PVM išteklių bazę;
            
         
               (2)
            
            
               Direktyvos 2006/112/EB 371 straipsnį valstybės narės, kurios 1978 m. sausio 1 d. neapmokestino X priedo B dalyje išvardytų sandorių, tų sandorių gali ir toliau neapmokestinti laikydamosi tą dieną atitinkamoje valstybėje narėje taikytų sąlygų; į šiuos sandorius būtina atsižvelgti nustatant PVM išteklių bazę;
            
         
               (3)
            
            
               valstybėms narėms suteikta galimybė neapmokestinti sandorių, nurodytų Šeštosios Tarybos direktyvos 77/388/EEB (3) F priedo 20 punkte, nuo 1990 m. sausio 1 d. yra panaikinta pagal Aštuonioliktosios Tarybos direktyvos 89/465/EEB (4) 1 straipsnio 2 dalies a punktą; todėl su tuo susijusio Komisijos suteikto leidimo, taikomo PVM nuosavų išteklių bazei nustatyti, taip pat reikėtų nebetaikyti;
            
         
               (4)
            
            
               pagal Tarybos direktyvos 98/80/EB (5) 2 straipsnį nuo 1998 m. spalio 17 d. išbrauktas Šeštosios direktyvos F priedo 26 punktas ir visoms valstybėms narėms įsigaliojo speciali schema investiciniam auksui; todėl su tuo susijusio Komisijos suteikto leidimo, taikomo PVM nuosavų išteklių bazei nustatyti, taip pat reikėtų nebetaikyti;
            
         
               (5)
            
            
               Prancūzijos atžvilgiu Komisija, vadovaudamasi Reglamentu (EEB, Euratomas) Nr. 1553/89, priėmė Sprendimą 90/176/Euratomas, EEB (6), kuriuo Prancūzijai leidžiama nuo 1989 m. sausio 1 d. neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti;
            
         
               (6)
            
            
               Komisija paragino Prancūziją patikrinti, ar šių leidimų, suteiktų Prancūzijai nenurodant konkretaus laikotarpio, vis dar reikia, ir patvirtinti tai Komisijai; Prancūzija patvirtino, kad, be minėtų dviejų nebeaktualių leidimų, daugiau nebetaikomi ir du leidimai neatsižvelgti į sandorius, nurodytus Direktyvos 2006/112/EB X priedo B dalies 5 ir 6 punktuose; todėl su tuo susijusių Komisijos suteiktų leidimų, taikomų PVM nuosavų išteklių bazei nustatyti, reikėtų nebetaikyti;
            
         
               (7)
            
            
               siekiant Sąjungos taisyklių aiškumo ir skaidrumo, nebeaktualios arba nebegaliojančios nuostatos turėtų būti panaikintos;
            
         
               (8)
            
            
               šiame sprendime numatytos priemonės atitinka Nuosavų išteklių patariamojo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   (1)   Sprendimo 90/176/Euratomas, EEB 1 straipsnis yra išbraukiamas.
   (2)   Sprendimo 90/176/Euratomas, EEB 2 straipsnio 5 punktas yra išbraukiamas.
   (3)   Sprendimo 90/176/Euratomas, EEB 2 straipsnio 6 punktas yra išbraukiamas.
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje 2012 m. gruodžio 19 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.
   
      (3)  OL L 145, 1977 6 13, p. 1.
   
      (4)  OL L 226, 1989 8 3, p. 21.
   
      (5)  OL L 281, 1998 10 17, p. 31.
   
      (6)  OL L 99, 1990 4 19, p. 22.